21. ΠΡΑΞΗ ΝΟΜΟΘΕΤ. ΠΕΡΙΕΧΟΜΕΝΟΥ της 19/26 Μαίου 1982 (ΦΕΚ Α΄ 63) (Διόρθ. Σφαλμ. στο ΦΕΚ Α΄ 78/30 Ιουν. 1982) Εφαρμογή της Αυτόματης Τιμαριθμικής Αναπροσαρμογής (ΑΤΑ) στις αποδοχές των εργαζομένων και τροποποίηση-συμπλήρωση του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών». Άρθρο δεύτερο.-4.Μισθωτοί που έλαβαν, κατά το τρέχον έτος και μέχρι την έναρξη της ισχύος αυτής της πράξης κανονική άδεια μικρότερη διάρκειας από αυτήν που καθορίζεται με την παρ. 1 αυτού του άρθρου δικαιούνται άδεια ίση με τη διαφορά ημερών που προκύπτει. 5.Μισθωτοί, των οποίων η σχέση εργασίας λύθηκε ή η εποχιακή τους απασχόληση έληξε μέσα στο έτος 1982 και μέχρι την έναρξη της ισχύος αυτής της πράξης και οι οποίοι έλαβον κανονική άδεια ή χρηματικό ποσό μικρότερο από τα καθοριζόμενα με αυτό το άρθρο, δικαιούνται τη διαφορά χρηματικού ποσού που προκύπτει. Άρθρο τρίτο.-1.Οι διατάξεις του δευτέρου άρθρου έχουν εφαρμογή και σε μισθωτούς που απασχολούνται με σχέση εξηρτημένης εργασίας ιδιωτικού δικαίου στο Δημόσιο στους Οργανισμούς τοπικής αυτοδιοίκησης και στα λοιπά Νομικά Πρόσωπα Δημοσίου Δικαίου. 2.Οι διατάξεις του ανωτέρω άρθρου δεν εφαρμόζονται στα πρόσωπα στα οποία αναφέρονται. α)ο νόμ. 4469/1965 «περί χορηγήσεως αποδοχών αδείας και επιδόματος αδείας, εις τους εργατοτεχνίτας οικοδόμους» (τόμ. 15Α3 σελ. 501). β)η παρ. 5 του άρθρ. 3 του Νόμ. 4504/1966 «περί τροποποιήσεως και συμπληρώσεως διατάξεων τινων της Εργατικής Νομοθεσίας και περί ετέρων τινών διατάξεων» (ανωτ. αριθ. 11). Η άνω παρ. 5 άρθρ. 3 Νόμ. 4504/1966 αναφέρεται στις άδειες των φορτοεκφορτωτών. Για τις λοιπές διατάξεις βλ. τόμ. 15Α σελ. 8,22. 